2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Άριθ.106 της 11 Σεπτ./26 Οκτ. 1976 (ΦΕΚ Α΄ 281) Περί αυξήσεως των παρά τη Τραπέζη της Ελλάδος εις δραχμάς διαθεσίμων του Διεθνούς Οργανισμού Αναπτύξεως εκ της συμμετοχής της Ελλάδος εις την τετάρτην αναπλήρωσιν του μετοχικού κεφαλαίου αυτού. 3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ ΥΠ’ ΑΡΙΘ.133  της 20 Οκτ./27 Νοεμ.1978(ΦΕΚ Α΄ 201) Περί συμμετοχής της Ελλάδος εις την 5ην Αναπλήρωσιν των πόρων του Διεθνούς Οργανισμού Αναπτύξεως (ΙDΑ). Αποφασίζει: 1.Εγκρίνει την, κατόπιν πληρώσεως των νομίμων διατυπώσεων, καταβολήν υπό της Τραπέζης της Ελλάδος δια λογαριασμόν του Ελληνικού Δημοσίου εις τον Διεθνή Οργανισμόν Αναπτύξεως (IDA), ποσού δραχμών ισοτίμου δολλαρίων 38.225, ως συμμετοχήν της Ελλάδος εις την 5ην Αναπλήρωσιν των κεφαλαίων του Οργανισμού τούτου. 2.Ορίζει όπως :α)Η καταβολή του απαιτουμένου ποσού γίνη δι’ ατόκου δανεισμού υπό της Τραπέζης της Ελλάδος προς το Ελληνικόν Δημόσιον, εξουσιοδοτουμένου, προς τούτο, του Υπουργού των Οικονομικών, όπως υπογράψη, ως εκπρόσωπος του Ελληνικού Δημοσίου, την οικείαν δανειακήν σύμβασιν και β) το ποσόν του δανείου πιστωθή εις τον παρά τη Τραπέζη της Ελλάδος λογαριασμόν καταθέσεως εις δραχμάς του Διεθνούς Οργανισμού Αναπτύξεως και καταβληθή παρ’ αυτής προς τον Οργανισμόν τούτον, επί τη βάσει εντολών του Υπουργού των Οικονομικών. 